JERUUSALEMMA UUDISED
Eetris on Jeruusalemma Uudised. Tere õhtust!
Mõned tänased teemad -
Kasvab ohvrite arv Gaza piiriprotestidel
Soojenevad mitmete araabiamaade suhted Iisraeliga
Iisraeli Õhujõud tegid Süürias uue rünnaku
Juba kolmandat nädalat kestvates Hamasi korraldatud rahutustes
Gaza-Iisraeli vahelisel piiril on seni hukkunud ca 30 inimest.
Pooled neist on Iisraeli armee teatel tuvastatud Hamasi terroristideks
ja nad on olnud ka relvastatud.
Vigastatuid on juba mitmeid tuhandeid.
Reede, 6. aprill nimetati eriliseks "põlevate rataste päevaks",
sest tol päeval nädala eest,
põletas Hamas koos toetajatega üle 10 000 autoratta
viies eri kohas piiritara vahetus läheduses.
Eesmärgiks oli halvendada Iisraeli snaiprite nähtavust
ja suunata rahvusvaheliste tegijate tähelepanu Gaza kriisile.
Hamas oli eraldanud mainitud provokatsioonideks 15 mln dollarit,
mis koosneb peamiselt
Euroopa maksumaksjate poolt Hamasile saadetd abirahast.
Põlevate rataste päev ei jäänud viimaseks
Hamasi korraldatud ja Iraani toetatud projektiks,
sest teisipäeval 17. aprillil tahetakse avaldada meelt
Iisraeli vanglais viibivate süüdimõistetud kurjategijate kaitseks.
Mõne nädala pärast saabuva 15. mai,
kui selja taga on Iisraeli riigi 70. aastapäev
ja võimalik USA saatkonna kolimine,
on palestiinlased nimetanud Suure leina ehk Nakba päevaks,
sest siis möödub 70 aastat Iisraeli iseseisvumisest.
Kuveidis ilmuva päevalehe al-Watan kolumnist Abdallah al-Hadlag
mõistis Hamasi tegevuse karmilt hukka kui islamivastase.
Tema sõnul ei tunne islam sellist meelavaldusviisi
ja see viib vaid kaoseni.
Kolumnisti sõnul tegutseb Hamas Iraani käsutäitjana
ning on tema väitel selgelt terrorirühmitus,
kuna kasutab süütuid naisi ja lapsi oma kilpidena.
Kolumnist mainis oma artiklis,
et USA presidendi tunnustus Jeruusalemmale
ja saatkonna kolimine sinna olid äärmiselt julged ja õiglased teod.
Saudi Araabia uus juhtfiguur kroonprints Mohammad bin Salman
ütles intervjuus, et Iisraelil on õigus oma riigile
ja Saudi Araabial pole juudiriigiga tüli.
"Meie prohvet Muhhamed abiellus juudi naisega
ja oleme olnud Iisraeliga naabrid juba aastakümneid," ütles bin Salman.
Saudi Araabia usub,
et suhted edaspidi pigem soojenevad kui jahenevad, kuid peab ka oluliseks,
et palestiinlastega jõutakse kõnelustel mõlemaid pooli rahuldava tulemuseni.
Ka Qatari endine peaminister Hamad bin Yassim al Thani kirjutas Twitteris
veidi rohkem kui nädala eest, et Iisraelil on õigus omal maal elada.
The Jerusalem Posti artikli väitel ütles al Thani,
et Iisraelil on õigus elada rahulikult ja turvaliselt omal maal
ning see olevat olnud tema arvamus juba aastate eest ja on seda siiani.
Nii ühineb Qatar Saudi Araabia ja Araabia Ühendemiraatidega
mõõdukate araabiamaade grupiga, kes küll moe pärast on vastu
USA presidendi Jeruusalemma-avaldusele,
kuid pole samas ühinenud
Türgi ja Iraani juhitud radikaalsete islamiriikidega.
USA suursaadik ÜROs Nikki Haley on kasutaud kahel korral vetoõigust,
hoides sellega ära kahe Iisraeli- vastase resolutsiooni vastuvõtmise.
Mõlemad neist oleks lükanud süü Gaza rahutuste eest vaid Iisraeli kaela
ja jätnuks samas hukka mõistmata Hamasi nende tegeliku algatajana.
Palestiinlaste juht Abbas on seepärast eriti vihane
ning tegi ettepaneku,
et USA kõrvaldataks kõigist Iisraeli puudutavatest otsustest.
Tema väitel on terve ÜRO kaotanud viimasedki autoriteediriismed,
kui lubab USA-l pidevalt Iisraeli kaitsta.
Gaza sündmused
olevat Abbasi sõnul seaduslik ja rahumeelne meeleavaldus
sionistliku okupandi vastu
ning nõudmised põgenike igavese naasmisõiguse suhtes
olevat õigustatud.
Jordaania valitsus saatis Iisraelile ametliku vastulause.
See ei puudutanud Gaza sündmusi, vaid seda,
et Jeruusalemma Magistraadikohus oli otsustanud oma istungil,
et juutidel on õigus käia palvetamas Templimäge ümbritsevatel alaldel.
Jordaania väitel ohustab otsus piirkonna status quo'd
ehk olemasolevat olukorda
ning võib kaasa tuua vaid vägivalda ja rahutusi,
raskendades samas kahe riigi suhteid.
Selline retoorika ja vastavad jõulised avaldused
on tihenenud eriti paasapühade ajal, mis johtub omakorda
ortodoksi juutide avalikust arutelust Kolmanda templi ehitamise teemal.
Venemaa Kaitseministeerium süüdistas Iisraeli Õhujõude
rünnakus Süüria Õhujõudude T-4 baasi pihta Homsi linna lähedal,
kus hävines suur osa baasist ja hukkus vähemalt 14 inimest.
Venemaa pahameel johtus sellest,
et erinevalt tavalisest polnud Iisrael neile rünnakust ette teatanud.
Samas ei hukkunud rünnakus ühtki venelast,
vaid selle võrra rohkem Iraani sõjaväelasi.
Seekord jättis Iisrael teatamata,
kuid teavitas USAd, miks ja millal rünnakuid tehakse.
Need tehti Liibanoni õhuruumist kahe F-15 hävitajaga.
Mahmoud Abbasi juhitud Palestiina omavalitsus
saatis 5. aprillil sõnumi rahvusvahelistele meediategelastele.
Selle väitel tuleb lisada survet ÜRO-le selleks,
et panna USA suursaadik Iisraelis David Friedman terroristide nimekirja.
Üheks Abbasi põhjenduseks oli see, et Friedman töötab asunduste heaks
ja aitab Iisraeli paremäärmuslikul valitsusel
tegutseda vastuolus rahvusvahelise õigusega.
Abbasi sõnul toetab Friedman terrorismi ja aitab Iisraeli
selle etnilist puhastust ja musta rassismi taotlevas poliitikas
ning nendel toetuvas tegevuses.
Abbas ei maininud konkreetselt,
millisesse terrorinimistusse tuleks Friedman lisada,
sest ohuks on alati see, et ta pandaks mõnda sarnasesse listi,
kus on juba eelnevalt seitse palestiinlaste rühmitust
ja vähemalt neli lisatakse neile lähiajal veel.
Iisraeli legendaarse salajase välisluure Mossadi juhi Yossi Coheni väitel
on ta 100-protsendiliselt kindel,
et Iraan tegeleb endiselt tuumarelva valmistamisega.
Tavaliselt on Iisrael nii kaugele minevate avaldustega ettevaatlik,
kuid nüüd kui USA kaalub P5+1 maade ja Iraani vahel sõlmitud
üle kahe aasta vanuse tuumalepingu tühistamist,
on sel Mossadi juhi tehtud avaldusel märkimisväärselt palju kaalu.
Iisrael on hoiatanud lääneriike sama asja eest juba aastaid,
eriti vahetult enne lepingu allkirjastamist 2015. a.
Sellised olid tänased uudised.
Paluge rahu Jeruusalemmale ja Iisraelile!
Kohtumiseni nädala pärast samal kanalil!
Tõlge: Monika Jaaguri
Kui soovite saadet toetada,
võite helistada TV7 Eesti annetustelefonil 900 1777.
Kõne hind on 7 euri.
Võid teha ka ülekande ekraanilolevale või TV7 Eesti pangaarvele.
Lisa kindlasti makse saaja nimi ja viitenumber.
Jumal õnnistab neid, kes õnnistvad Iisraeli. Aitäh.
Lisainfo: www.tv7.ee